
Nr.598, datë 31.8.2006

Për një shtesë në vendimin nr.305, datë 24.5.2006 të Këshillit të Ministrave “Për kriteret e përcaktimit të nivelit të lartë sportiv dhe mënyrën e shpërblimit të sportistëve, që arrijnë këto nivele”

Në mbështetje të nenit 100 të Kushtetutës, të nenit 26 të ligjit nr.9376, datë 21.4.2005 “Për sportin” dhe të neneve 124 e 125 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin  e Ministrit të Turizmit, Kulturës Rinisë dhe Sporteve, Këshilli i Ministrave

Vendosi:

Në pikën 1 të vendimit nr.305, datë 24.5.2006 të Këshillit të Ministrave,  shtohet pika 1/1 me këtë përmbajtje:
“1/1.Kategoria e të rinjve, që arrijnë rezultatet e përcaktuara në pikën 1 të vendimit, shpërblehet në masën 25 për qind të vlerës së përcaktuar për të rriturit, sipas tarifave të tabelës nr.1, që i bashkëlidhet vendimit”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 



Vendim
Nr.601, datë 31.8.2006

Për disa shtesa në vendimin nr.523, datë 1.8.2003 të Këshillit të Ministrave “Për njohjen dhe ekuivalentimin e diplomave dhe të certifikatave të fituara në shkollat e larta, të huaja”

Në mbështetje të nenit 100 të Kushtetutës, të nenit 43 të ligjit nr.8461, datë 25.2.1999 “Për arsimin e lartë në Republikën e Shqipërisë”, të ndryshuar dhe të neneve 124 e 128 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë” me propozimin e Ministrit të Mbrojtjes, Këshilli i Ministrave

Vendosi:

Në vendimin nr.523, datë 1.8.2003 të Këshillit të Ministrave të bëhen këto shtesa:
1. Pas pikës 4 të shtohet pika 4/1 me këtë përmbajtje:
“4. Njohja akademike e diplomave dhe e certifikatave të fituara në shkollat e larta dhe akademitë ushtarake ose ato të policisë, të huaja, kryhet me po ato mënyra si në pikat 2, 3 e 4 të vendimit, dhe realizohet nga ministritë përkatëse, Ministria e Mbrojtjes dhe Ministria e Brendshme”.
2. Në pikën 5, pas fjalëve: “Ministria e Arsimit dhe Shkencës…” shtohen “…dhe Ministria e Mbrojtjes e Ministria e Brendshme…”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

VENDIM
Nr.609, datë 7.9.2006

PËR DISA NDRYSHIME NË VENDIMIN NR.405, DATË 27.7.2000 TË KËSHILLIT TË MINISTRAVE “Për KUSHTET E NXJERRJES SË PULLËS POSTARE SHQIPTARE”

Në mbështetje të nenit 100 të Kushtetutës dhe të pikës 3 të nenit 11 të ligjit nr.8530, datë 23.9.1999 “Për shërbimin postar në Republikën e Shqipërisë”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Në vendimin nr.405, datë 27.7.2000  të Këshillit të Ministrave, të bëhen këto ndryshime:
a) Pika 2 ndryshohet, si më poshtë vijon:
“2. Pranë ministrisë, përgjegjëse për shërbimet postare, funksionon Komisioni Shtetëror i Pullës Postare Shqiptare, i cili ka në përbërje specialistë të shërbimeve postare, personalitete të njohura të shkencës, kulturës, artit, përfaqësues nga fusha e filatelisë, si dhe përfaqësues nga “Posta Shqiptare”, sha.
Anëtarët e këtij komisioni emërohen nga ministri.”.
b) Në pikën 3, emërtimi “... DPPT-në...” zëvendësohet me “... drejtorisë përgjegjëse për shërbimet postare ...”.
c) Pika 4 ndryshohet, si më poshtë vijon:
“4. Emetimi, vënia dhe heqja nga qarkullimi i çdo emisioni të pullave postare miratohen nga drejtoria përgjegjëse për shërbimet postare.”.
ç) Kudo në vendim emërtimi ““Albaposta”, sha” zëvendësohet me “Posta Shqiptare”, sha.”.
2. Ngarkohet Ministria e Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



VENDIM
Nr.616, datë 7.9.2006

PËR KALMIN E DISA MJEDISEVE NË PËRGJEGJËSI ADMINISTRIMI TË GRUPIT MBIKËQYRËS, PËR USHTRIMIN E VEPRIMTARISË SË KËTIJ INSTITUCIONI

Në mbështetje të nenit 100 të Kushtetutës dhe të neneve 13, 15 e 16 të ligjit nr.8743, datë 22.2.2001 “Për pronat e paluajtshme të shtetit”, me propozimin e Kryeministrit, Këshilli i Ministrave

VENDOSI:

1. Kalimin në përgjegjësi administrimi nga Ministria e Financave te Grupi Mbikëqyrës i kontrollit financiar, të personave juridikë, jobankarë, që kanë marrë hua nga publiku i gjerë, të disa mjediseve, përkatësisht 4 (katër) zyra, të ndërtesës 5-katëshe, të ish-Ndërmarrjes së Librit dhe Filmit në Tiranë.


2. Ngarkohen Ministri i Financave, përfaqësuesi i Grupit Mbikëqyrës dhe kryeregjistruesi i Zyrës Qendrore të Pasurive të Paluajtshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

VENDIM
Nr.617, datë 7.9.2006

PËR PËRCAKTIMIN E TREGUESVE TË VLERËSIMIT DHE TË MONITORIMIT TË PROGRAMEVE TË NDIHMËS EKONOMIKE, TË PAGESËS PËR PERSONAT ME AFTËSI TË KUFIZUARA DHE TË SHËRBIMEVE SHOQËRORE

Në mbështetje të nenit 100 të Kushtetutës dhe të neneve 27, pika 4, e 31, shkronjat “g” e “gj”, të ligjit nr.9355, datë 10.3.2005 “Për ndihmën dhe shërbimet shoqërore”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Monitorimi dhe vlerësimi i programeve të ndihmës ekonomike, pagesës për personat me aftësi të kufizuara dhe i shërbimeve shoqërore realizohen në nivel vendor e kombëtar dhe kanë për qëllim:
- monitorimin dhe vlerësimin e zbatimit të objektivave, të masave e veprimeve, në zbatim të legjislacionit, strategjive dhe programeve të ndihmës ekonomike, pagesës për personat me aftësi të kufizuara dhe shërbimeve shoqërore, rezidenciale apo komunitare, të ofruara nga persona juridikë, publikë dhe privatë;
- vlerësimin e efektivitetit të përdorimit të fondeve, në zbatim të politikave dhe programeve të mbrojtjes shoqërore;
- vlerësimin e ndikimit të politikave në uljen e varfërisë, shmangien e përjashtimit shoqëror dhe garantimin e mundësive të barabarta;
- hartimin e rekomandimeve dhe të politikave për mbështetjen e grupeve në nevojë.
2. Ministria e Punës, Çështjeve Sociale dhe Shanseve të Barabarta, nëpërmjet strukturave që ka në varësi, grumbullon dhe përpunon të dhëna statistikore, si dhe harton raporte në fushën e ndihmës e të shërbimeve shoqërore, për:
- përcaktimin e nevojave për shërbime për grupet në nevojë të popullsisë;
- përcaktimin e familjeve të varfëra dhe të individëve, që kanë nevojë të mbështeten me pagesë në “cash” apo me shërbime shoqërore;
- përcaktimin e numrit dhe të shërbimeve shoqërore, që ofrohen nga personat juridikë, publikë dhe privatë, organizatat jofitimprurëse, që veprojnë në nivel qarku, në bashki dhe komuna;
- vlerësimin e nevojave për shërbime të reja, në përputhje me kërkesat dhe burimet për ngritjen e tyre.
3. Bashkitë/komunat, çdo dy muaj, brenda datës 10 të muajit pasardhës, hartojnë dhe dërgojnë në drejtorinë rajonale të Shërbimit Social Shtetëror të dhëna statistikore për gjendjen e familjeve, që përfitojnë ndihmë ekonomike, për numrin e familjeve përfituese, numrin e personave me aftësi të kufizuara, që mbështeten me pagesë, si dhe për fondet e përdorura, sipas modularit 1, që i bashkëlidhet këtij vendimi.
4. Bashkitë/komunat, çdo katër muaj, brenda datës 10 të muajit pasardhës, hartojnë dhe dërgojnë në drejtorinë rajonale të Shërbimit Social Shtetëror, të dhëna statistikore për numrin dhe llojet e shërbimeve, që ofrohen nga personat juridikë, publikë dhe privatë, nga organizatat jofitimprurëse, si dhe për nevojat për shërbime të reja të përkujdesjes shoqërore, sipas modularit 2, që i bashkëlidhet këtij vendimi.
5. Personat juridikë, publikë dhe privatë, dhe organizatat jofitimprurëse të licencuara sipas vendimit nr.564, datë 12.8.2005 të Këshillit të Ministrave “Për licencimin e ofruesve të shërbimeve të përkujdesjes shoqërore”, në përfundim të çdo 4-mujori, brenda datës 10 të muajit pasardhës, të dërgojnë në bashkinë/komunën, ku ofrojnë shërbimet, si dhe në drejtorinë rajonale të Shërbimit Social Shtetëror të dhëna statistikore për shërbimet e ofruara, sipas modularit 2, që i bashkëlidhet këtij vendimi.
6. Drejtoria rajonale e Shërbimit Social Shtetëror, çdo katër muaj, vlerëson, përpunon dhe standardizon të dhënat e grumbulluara nga bashkitë/komunat, sipas pikave 3, 4 e 5 të këtij vendimi, dhe ia dërgon, sipas afateve të përcaktuara në këtë vendim, Drejtorisë së Përgjithshme të Shërbimit Social Shtetëror.
7. Bashkitë/komunat, personat juridikë, publikë dhe privatë, e organizatat jofitimprurëse, që ofrojnë shërbime shoqërore, i dërgojnë një kopje të raportit të të dhënave, çdo katër muaj, sektorit të shërbimeve shoqërore në qark, në përputhje me vendimin nr.563, datë 12.8.2005 të Këshillit të Ministrave “Për përcaktimin e përgjegjësisë së qarkut për shpërndarjen e shërbimeve të përkujdesjes shoqërore”.
8. Drejtoria rajonale e Shërbimit Social Shtetëror, nëpërmjet aktmarrëveshjeve të veçanta, vendos marrëdhënie bashkëpunimi për shkëmbimin e të dhënave statistikore, periodike, me zyrat e punësimit, zyrën e statistikës, zyrat e sigurimeve shoqërore, drejtoritë arsimore dhe ato shëndetësore në rrethe, sektorin e administrimit dhe mbrojtjes së tokës në qark (SAMT), zyrën e regjistrimit të pronave dhe të automjeteve, si dhe me institucione të tjera, që veprojnë në nivel qarku.
9. Drejtoria e Përgjithshme e Shërbimit Social Shtetëror, të dhënat e grumbulluara dhe të përpunuara në përputhje me standardet e përcaktuara me udhëzim të ministrit, i dërgon në Ministrinë e Punës, Çështjeve Sociale dhe Shanseve të Barabarta, e cila i përpunon ato për realizimin e qëllimeve të parashikuara në pikën 2 të këtij vendimi.
10. Ngarkohet Ministri i Punës, Çështjeve Sociale dhe Shanseve të Barabarta të nxjerrë udhëzimin për mënyrën e paraqitjes së të dhënave statistikore, nga strukturat përgjegjëse, sipas këtij vendimi.
11. Ngarkohen Ministria e Punës, Çështjeve Sociale dhe Shanseve të Barabarta dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



















4007

Modular 1
	Nr.
	Grupi i synuar
	Indikator i monitorueshëm
	Përmbajtja
	Specifikime
	Periodiciteti

	1
	Familjet e varfëra
	Numri i familjeve gjithsej
	Tregon numrin e familjeve gjithsej të bashkisë/komunës sipas regjistrimit
	-sipas regjistrit të gjendjes civile
-sipas Regjistrimit të Përgjithshëm të Popullsisë (2001)
	Çdo dy muaj

	2
	
	Numri i familjeve në NE
	Tregon numrin e familjeve në bashki/komunë që përfitojnë NE për periudhën
	Sipas llojit të NE (e plotë ose e pjesshme)
Sipas numrit të anëtarëve
Sipas kohëzgjatjes në skemë
Sipas gjinisë së kryefamiljarit
	Çdo dy muaj

	3
	
	Numri i familjeve në NE me fëmijë 0-15 vjeç
	Tregon numrin e familjeve në bashki/komunë që përfitojnë NE për periudhën dhe që kanë në përbërje fëmijë të gurpmoshës 0-15 vjeç
	Sipas grupmoshave (parashkollore, shkollë fillore dhe/ose 9-vjeçare)
Sipas gjinisë
Sipas pjesëmarrjes në shkollë ose jo
	Çdo dymuaj

	4
	
	Numri i familjeve në NE që kanë në përbërje PAK
	Tregon numrin e familjeve në bashki/komunë që përfitojnë NE për periudhën dhe që kanë në përbërje persona me aftësi të kufizuara
	Sipas llojit të paaftësisë
Sipas grupmoshave
Sipas gjinisë
	Çdo dy muaj

	5
	
	Numri i familjeve që hyjnë në skemën e NE
	Tregon numrin e familjeve në bashki/komunë që futen në skemën e NE për periudhën
	Sipas shkakut të futjes në skemë
	Çdo dy muaj

	6
	
	Numri i familjeve që dalin nga skema e NE
	Tregon numrin e familjeve në bashki/komunë që dalin nga skema e NE për periudhën
	Sipas shkakut të daljes nga skema
	Çdo dy muaj

	7
	
	Numri i familjeve që trajtohen nga pushteti vendor me përfitime të veçanta
	Tregon numrin e familjeve në bashki/komunë, që mbi bazën e kritereve specifike mbështeten me fondet e pushtetit vendor me ndihmë ekonomike ose forma të tjera ndihme
	Sipas numrit të anëtarëve 
Sipas grupmoshës së fëmijëve apo PAK në përbërje të familjes
Sipas gjinisë së kryefamiljarit
	Çdo dy muaj






	8
	
	Masa mesatare mujore e NE për familje
	Tregon vlerën mesatare mujore në lekë që merr familja në NE në bashki/komunë për periudhën
	Sipas llojit të NE (e plotë, e pjesshme)
	Çdo dy muaj

	9
	
	Shuma e përfitimeve të NE
	Tregon shumën e fondit nga buxheti qendror të shpenzuar për NE në bashki/komunë për periudhën (në 000/lekë)
	Sipas llojit të NE 9 (e plotë, e pjesshme)
	Çdo dy muaj

	
	Personat me aftësi të kufizuara (PAK)
	Numri i PAK
	Tregon numrin e PAK në bashki/komunë që përfitojnë pagesë paaftësie për periudhën
	Sipas llojit të paaftësisë
Sipas masës së përfitimit të pagesës
Sipas grupmoshës
Sipas gjinisë
	Çdo dy muaj

	
	
	Numri i personave me përfitim kujdestarie
	Tregon numrin e personave në bashki/komunë që përfitojnë pagesë kujdestarie për periudhën
	Sipas llojit të paaftësisë
Sipas grupmoshës
Sipas gjinisë 
	Çdo dy muaj

	
	
	Numri i invalidëve të punës
	Tregon numrin e invalidëve të punës në bashki/komunë që përfitojnë pagesë për aftësi të kufizuar për periudhën
	Sipas shkallës së invaliditetit (e plotë e pjesshme)
Sipas grupmoshës
Sipas gjinisë
	Çdo dy muaj

	
	
	Pagesa mesatare mujore për një person të paaftë
	Tregon vlerën mesatare mujore në lekë që merr një PAK
	Sipas llojit të paaftësisë
	Çdo dy muaj

	
	
	Shuma e përfitimeve të pagesës së paaftësisë
	Tregon shumën e fondit të shpenzuar për pagesë paaftësie në bashki/komunë për periudhën (në 000/lekë)
	Sipas llojit të paaftësisë
Sipas masës së përfitimit të pagesës
	Çdo dy muaj

	
	
	Shuma e përfitimeve të pagesës për invalidët e punës
	Tregon totalin e fondit të shpenzuar për pagesën e invalidëve të punës në bashki/komunë për periudhën (në 000/lekë)
	Sipas shkallës së invaliditetit (e plotë, e pjesshme)
	Çdo dy muaj

	
	
	Numri i PAK në familjet e varfëra
	Tregon numrin e PAK në bashki/komunë që jetojnë në familjet që përfitojnë NE për periudhën
	Sipas llojit të paaftësisë
Sipas grupmoshës
Sipas gjinisë
	Çdo dy muaj

	
	
	Numri i fëmijëve me aftësi të kufizuar 
	Tregon numrin e fëmijëve me aftësi të kufizuara (0-18 vjeç) në bashki/komunë për periudhën
	Sipas grupmoshës
Sipas gjinisë
Sipas sistemit arsimor që ndjekin
	Çdo dy muaj


Modular 2
	Nr.
	Grupi i synuar
	Indikator i monitorueshëm
	Përmbajtja
	Specifikime
	Periodiciteti

	
	Fëmijë në nevojë
	Numri i qendrave publike të përkujdesit shoqëror
	Tregon numrin e qendrave publike rezidenciale ose ditore që ofrojnë shërbime të përkujdesit shoqëror në nivel qarku dhe bashkie për periudhën
	Sipas llojit të qendrës
Sipas statusit të klientëve
	Çdo 4-mujor

	
	
	Numri i klientëve të vendosur në qendrat publike
	Tregon numrin e klientëve përfitues të shërbimeve sociale në qendrat publike në nivel qarku dhe bashkie për periudhën
	Sipas grupmoshës
Sipas gjinisë
Sipas gjendjes së aftësisë
Sipas statusit të klientëve
	Çdo 4-mujor

	
	
	Numri i kërkesave për përfitim të shërbimeve shoqërore në qendrat publike
	Tregon numrin e kërkesave të bëra pranë strukturave përkatëse në nivel qarku, bashkie ose komune për të përfituar shërbime të përkujdesit shoqëror në qendrat publike për periudhën
	Sipas llojit të shërbimit që kërkohet
Sipas grupmoshës së kërkuesit
Sipas gjinisë së kërkuesit
	Çdo 4-mujor

	
	
	Fondi i shpenzimeve në qendrat publike të përkujdesit shoqëror
	Tregon totalin e fondit të shpenzuar në qendrat publike të përkujdesit shoqëror në qark/bashki për periudhën (000/lekë)
	Sipas llojit të qendrës
Sipas statusit të klientëve
	Çdo 4-mujor

	
	
	Numri i qendrave jopublike që ofrojnë shërbime të përkujdesit shoqëror
	Tregon numrin e qendrave jopublike që ofrojnë shërbime për grupin e synuar në qark/bashki për periudhën
	Sipas llojit të shërbimeve që ofrojnë për klientë të ndryshëm
	Çdo 4 mujor

	
	
	Numri i klientëve përfitues të shërbimeve në qendrat jopublike
	Tregon numrin e klientëve që përfitojnë shërbime shoqërore në qark/bashki në qendrat jopublike për periudhën
	Sipas gjendjes së klientit
Sipas grupmoshave
Sipas gjinisë
	Çdo 4-mujor

	
	
	Numri i klientëve në nevojë
	Tregon numrin e identifikuar nga strukturat përkatëse (shtetërore apo OJF) të klientëve që kanë nevojë për shërbime shoqërore në bashki/komunë për periudhën
	Sipas gjendjes familjare, shoqërore, shëndetësore, arsimimit,
Sipas grupmoshës
Sipas gjinisë
	Çdo 4-mujor

	
	Gra në nevojë
	Numri i qendrave publike të përkujdesit shoqëror
	Tregon numrin e qendrave publike rezidenciale ose ditore që ofrojnë shërbime të përkujdesit shoqëror për grupin e synuar në nivel qarku dhe bashkie për periudhën
	Sipas llojit të qendrës
Sipas statusit të klientëve
	Çdo 4-mujor

	
	
	Fondi i shpenzimeve në qendrat publike të përkujdesit shoqëror
	Tregon totalin e fondit të shpenzuar në qendrat publike të përkujdesit shoqëror në qark/bashki për periudhën (000/lekë)
	Sipas llojit të qendrës
Sipas statusit të klientëve
	Çdo 4-mujor

	
	
	Numri i qendrave jopublike që ofrojnë shërbim të përkujdesit shoqëror
	Tregon numrin e qendrave jopublike që ofrojnë shërbime për grupin e synuar në qark/bashki për periudhën
	Sipas llojit të shërbimit që ofrojnë
	Çdo 4-mujor

	
	
	Numri i klientëve përfitues të shërbimeve të përkujdesit
	Tregon numrin e klientëve që përfitojnë shërbime të përkujdesit shoqëror (publike apo jopublike) në qark/bashki për periudhën
	Sipas llojit të qendrës
Sipas llojit të shërbimit
Sipas grupmoshës
Sipas statusit familjar, shoqëror, shëndetësor etj.
	Çdo 4-mujor

	
	
	Numri i klientëve në nevojë
	Tregon numrin e identifikuar nga strukturat përkatëse (shtetërore apo OJF) të klientëve që kanë nevojë për shërbime shoqërore në bashki/komunë për periudhën
	Sipas gjendjes familjare shoqërore, shëndetësore, arsimimit
Sipas grupmoshës
	Çdo 4-mujor

	
	Të rinj në nevojë
	Numri i qendrave publike të përkujdesit shoqëror
	Tregon numrin e qendrave publike rezidenciale ose ditore që ofrojnë shërbime e përkujdesit shoqëror për grupin e synuar në nivel qarku dhe bashkie për periudhën
	Sipas llojit të qendrës 
Sipas statusit të klientëve
	Çdo 4 mujor

	
	
	Fondi i shpenzimeve në qendrat publike të përkujdesit shoqëror
	Tregon totalin e fondit të shpenzuar në qendrat publike të përkujdesit shoqëror në qark/bashki për periudhën (000/lekë)
	Sipas llojit të qendrës
Sipas statutit të klientëve
	Çdo 4-mujor

	
	
	Numri i qendrave jopublike që ofrojnë shërbime të përkujdesit shoqëror
	Tregon numrin e OJF-ve që ofrojnë shërbime për grupin e synuar në qark/bashki për periudhën
	Sipas llojit të shërbimit që ofrojnë
	Çdo 4-mujor

	
	
	Numri i klientëve përfitues të shërbimeve të përkujdesit
	Tregon numrin e klientëve që përfitojnë shërbime të përkujdesit shoqëror (publike apo OJF) në qark/bashki për periudhën
	Sipas llojit të qendrës
Sipas grupmoshës
Sipas statusit familjar, shoqëror, shëndetësor etj.
Sipas gjinisë
	Çdo 4-mujor

	
	
	Numri i klientëve në nevojë
	Tregon numrin e identifikuar nga strukturat përkatëse (shtetërore apo OJF) të klientëve që kanë nevojë për shërbime shoqërore në bashki/komunë për periudhën
	Sipas gjendjes familjare, shoqërore, shëndetësore, arsimimit
Sipas grupmoshës
Sipas gjinisë
	Çdo 4-mujor

	
	Të moshuar në nevojë
	Numri i qendrave publike të përkujdesit shoqëror
	Tregon numrin e qendrave publike rezidenciale ose ditore që ofrojnë shërbime të përkujdesit shoqëror për grupin e synuar në nivel qarku dhe bashkie për periudhën
	Sipas numër të klientëve
	Çdo 4-mujor

	
	
	Numri i klientëve të vendosur në qendrat publike
	Tregon numrin e klientëve përfitues të shërbimeve sociale në qendrat publike në nivel qarku dhe bashkie për periudhën
	Sipas grupmoshës
Sipas gjinisë
Sipas statusit të klientëve
	Çdo 4-mujor

	
	
	Numri i kërkesave për përfitim të shërbimeve shoqërore në qendrat publike
	Tregon numrin e kërkesave të bëra pranë strukturave përkatëse në nivel qarku, bashkie ose komune për të përfituar shërbime të përkujdesit shoqëror në qendrat publike për periudhën
	Sipas statusit të kërkuesit
Sipas grupmoshës
Sipas gjinisë
	Çdo 4-mujor

	
	
	Fondi i shpenzimeve në qendrat publike të përkujdesit shoqëror
	Tregon totalin e fondit të shpenzuar në qendrat publike të përkujdesit shoqëror në qark/bashki për periudhën (000/lekë)
	Sipas numrit të klientëve
	Çdo 4-mujor

	
	
	Numri i qendrave jopublike që ofrojnë shërbime të përkujdesit shoqëror
	Tregon numrin e qendrave jopublike që ofrojnë shërbime për grupin e synuar në qark/bashki për periudhën
	Sipas llojit të shërbimit që ofrojnë
	Çdo 4-muaj

	
	
	Numri i klientëve përfitues të shërbimeve nga qendrat jopublike
	Tregon numrin e klientëve që përfitojnë shërbime shoqërore  në qark/bashki nga qendrat jopublike për periudhën
	Sipas gjendjes së klientit
Sipas grupmoshave
Sipas gjinisë
	Çdo 4-mujor

	
	
	Numri i klientëve në nevojë
	Tregon numrin e identifikuar nga strukturat përkatëse (shtetërore apo OJF) të klientëve që kanë nevojë për shërbime shoqërore në bashki/komunë për periudhën
	Sipas gjendjes familjare, shëndetësore,
Sipas grupmoshës
Sipas gjinisë
	Çdo 4-mujor

	
	Persona me aftësi të kufizuara
	Numri i qendrave publike të përkujdesit shoqëror
	Tregon numrin e qendrave publike rezidenciale ose ditore që ofrojnë shërbime të përkujdesit shoqëror për grupin e synuar në nivel qarku dhe bashkie për periudhën
	Sipas llojit të shërbimit
	Çdo 4-mujor

	
	
	Numri i klientëve të vendosur në qendrat publike
	Tregon numrin e klientëve përfitues të shërbimeve sociale në qendrat publike në nivel qarku dhe bashkie për periudhën
	Sipas llojit të paaftësisë
Sipas grupmoshës
Sipas gjinisë
	Çdo 4-mujor

	
	
	Numri i kërkesave për përfitim të shërbimeve shoqërore në qendrat publike
	Tregon numrin e kërkesave të bëra pranë strukturave përkatëse në nivel qarku, bashkie ose komune për të përfituar shërbime të përkujdesit shoqëror në qendrat publike për periudhën
	Sipas statusit të kërkuesit 
Sipas grupmoshës
Sipas gjinisë
	Çdo 4-mujor

	
	
	Fondi i shpenzimeve në qendrat publike të përkujdesit shoqëror
	Tregon totalin e fondit të shpenzuar në qendrat publike të përkujdesit shoqëror një qark/bashki për periudhën (000/lekë)
	Sipas numrit të klientëve
	Çdo 4-mujor

	
	
	Numri i qendrave jopublike që ofrojnë shërbim të përkujdesit shoqëror
	Tregon numrin e qendrave jopublike që ofrojnë shërbime për grupin e synuar në qark/bashki për periudhën
	Sipas llojit të shërbimit që ofrojnë
	Çdo 4-mujor

	
	
	Numri i klientëve përfitues të shërbimeve nga qendrat jopublike
	Tregon numrin e klientëve që përfitojnë shërbime shoqërore në qark/bashki nga qendrat jopublike për periudhën
	Sipas llojit të paaftësisë
Sipas grupmoshave
Sipas gjinisë
	Çdo 4-mujor

	
	
	Numri i klientëve në nevojë
	Tregon numrin e identifikuar nga strukturat përkatëse (shtetërore apo OJF) të klientëve që kanë nevojë për shërbime shoqërore në bashki/komunë për periudhën
	Sipas gjendjes familjare, shëndetësore
Sipas grupmoshës
Sipas gjinisë
	Çdo 4-mujor




VENDIM
Nr.618, datë 7.9.2006

PER Përcaktimin E KRITEREVE, të DOKUMENTACIONIT DHE MASëS Së PëRFITIMIT të PAGESëS për PERSONAT me AFTëSI Të KUFIZUAR

Në mbështetje të nenit 100 të Kushtetutës, të neneve 11, pika 1, e 20, pika 3, të ligjit nr.9355, datë 10.32005 “Për ndihmën dhe shërbimet shoqërore”, të nenit 15 të ligjit nr.8626, datë 22.6.2000 “Statusi i invalidit paraplegjik dhe tetraplegjik”, të ndryshuar, dhe të nenit 12 të ligjit nr.9464, datë 28.12.2005 “Për Buxhetin e Shtetit të vitit 2006”, me propozimin e Ministrit të Punës, të Çështjeve Sociale dhe Shanseve të Barabarta, Këshilli i Ministrave

VENDOSI:

I. Kriteret dhe grupet, që përfitojnë pagesën e aftësisë së kufizuar
1. Personat, të cilëve u është kufizuar aftësia, si pasojë e dëmtimeve fizike, shqisore, të intelektit, psikiko/mendore, të lindura apo të fituara gjatë jetës nga aksidente, sëmundje, të përkohshme apo të përhershme, që nuk vijnë nga shkaqe, që lidhen me punësimin, e vërtetuar kjo nga Komisioni Mjekësor i Caktimit të Aftësisë për Punë (KMCAP), përfitojnë pagesë për shkak të aftësisë së kufizuar.
2. Personat, paraplegjikë e tetraplegjikë, të cilët deklarohen, me vendim të Komisionit Mjekësor të Përcaktimit të Aftësisë për Punë (KMCAP), se janë bërë të tillë, pavarësisht nga shkaku dhe mosha, përfitojnë pagesë për shkak të aftësisë së kufizuar.
3. Personat me aftësi të kufizuar, të përcaktuar në pikat 1 e 2 të këtij vendimi, të cilët, me vendim të komisioneve mjekësore të caktimit të aftësisë për punë, përcaktohen se kanë nevojë për përkujdesje, përfitojnë edhe një kujdestar me pagesë.
4. Vlerësimi i gjendjes mjekësore të personave me aftësi të kufizuar, të përcaktuar në pikat 1 dhe 2 të këtij vendimi, bëhet nga KMCAP-i, i cili është i ngritur dhe funksionon pranë Institutit të Sigurimeve Shoqërore, ku merr pjesë, si anëtar me të drejtë vote, edhe mjeku, punonjës i Shërbimit Social Shtetëror.
5. Shpenzimet për pagesën e anëtarëve të KMCAP-it përballohen nga buxheti i Institutit të Sigurimeve Shoqërore, përveç pagesës së mjekut, i cili është punonjës i Shërbimit Social Shtetëror.
6. Invalidët, paraplegjikë dhe tetraplegjikë, pajisen me dëshmi zyrtare identifikimi. Kriteret e dhënies së dëshmisë dhe forma e saj përcaktohen në rregulloren e Institutit të Sigurimeve Shoqërore dhe të Shërbimit Social Shtetëror.
7. Kriteret mjekësore për vlerësimin e aftësisë së kufizuar përcaktohen në rregulloren e miratuar nga Ministri i Shëndetësisë dhe Ministri i Punës, Çështjeve Sociale dhe Shanseve të Barabarta.
II. Masa e përfitimit të aftësisë së kufizuar
8. Masa e përfitimit për personat me aftësi të kufizuara, të përcaktuar sipas pikave 1 dhe 2 të këtij vendimi, është 6 800 (gjashtë mijë e tetëqind) lekë në muaj dhe indeksohet me rritjen e pagës minimale në shkallë vendi.
9. Personat me aftësi të kufizuara, të përcaktuar sipas pikave 1 dhe 2 këtij vendimi, të cilët ndjekin arsimin e mesëm, me ose pa shkëputje nga puna, apo kurse kualifikimi, përfitojnë 14 000 (katërmbëdhjetë mijë) lekë në muaj.
10. Personat me aftësi të kufizuara, të përcaktuar sipas pikave 1 dhe 2 të cilët ndjekin arsimin e lartë apo studimet pasuniversitare me ose pa shkëputje nga puna, si dhe kanë mbrojtur gradë shkencore, përfitojnë 21 000 (njëzet e një mijë) lekë në muaj.
Pagesa për gradë shkencore është e përhershme dhe bëhet mbi bazën e dëshmisë së lëshuar nga organet kompetente.
Personat me aftësi të kufizuara, të përcaktuar sipas pikave 1 dhe 2, të cilët ndjekin, njëkohësisht, arsimin e mesëm apo të lartë dhe një kurs kualifikimi, përfitojnë vetëm njërën nga pagesat.
11. Personat me aftësi të kufizuara, të përcaktuar sipas pikave 1 dhe 2, të cilët ndjekin shkollën e mesme, të lartë, me dhe pa shkëputje nga puna, apo studime pasuniversitare, paguhen vetëm gjatë periudhës së ciklit shkollor.
12. Personat me aftësi të kufizuara, të përcaktuar sipas pikave 1 dhe 2, e përfitojnë pagesën shtesë edhe në rastet kur studimet zgjasin edhe një vit më shumë sesa kohëzgjatja normale e ciklit shkollor.
13. Pagesa e kujdestarit të personit me aftësi të kufizuara, sipas pikave 1 dhe 2 të këtij vendimi, është në masën 6 800 (gjashtë mijë e tetëqind) lekë në muaj.
14. Familjet, që kanë në përbërje dy a më shumë persona me aftësi të kufizuara, sipas pikave 1 dhe 2 të këtij vendimi, të cilët, me vendim të komisionit mjekësor, kanë nevojë për përkujdesje, përfitojnë pagesë për kujdestarin, në masën 150 për qind të masës së përcaktuar në pikën 8 të këtij vendimi.
15. Masat e përfitimeve, të përcaktuara në pikat 9, 10, 13 dhe 14 të këtij vendimi, ndryshojnë në të njëjtën përqindje me të cilën rritet masa e përfitimit të përcaktuar në pikën 8 të këtij vendimi.
16. Përfitimi i pagesës së aftësisë së kufizuar nuk llogaritet në të ardhurat e familjes, për efekt të llogaritjes së ndihmës ekonomike, si dhe në të ardhurat personale të personave, që vendosen në institucionet publike të përkujdesit shoqëror.
17. Pagesa për personat, që përfitojnë nga ky vendim, si dhe e kujdestarit bëhet një herë në muaj.
18. Personave me aftësi të kufizuara, sipas pikave 1 dhe 2 të këtij vendimi, të cilët komisionohen për herë të parë në KMCAP, u lind e drejta e përfitimit të pagesës dy muaj pas marrjes së vendimit nga ky komision.
III. Procedurat dhe dokumentacioni për përfitimin e pagesës për aftësi të kufizuar
19. Personat, që kërkojnë të komisionohen për vlerësimin e aftësisë së kufizuar, duhet të paraqesin në seksionet e ndihmës dhe të përkujdesjes shoqërore të bashkisë/komunës, dokumentacionin e mëposhtëm:
a) Certifikatën e gjendjes familjare;
b) Certifikatën personale me fotografi;
c) Vendimin e mëparshëm të KMCAP-it, i cili vërteton shkallën e aftësisë së kufizuar të personit;
ç) Fletëdrejtimin për në KMCAP, kur personi komisionohet për herë të parë;
d) Epikrizën përcjellëse, sa herë rikomisionohet.
20. Kur personi me aftësi të kufizuara, i cili, me vendim të komisionit mjekësor, përcaktohet se ka nevojë për përkujdesje, përveç dokumentacionit të përcaktuar në pikën 19, duhet të paraqesë edhe këto dokumente shtesë:
a) Certifikatën personale, me fotografi, të personit kujdestar;
b) Deklaratën/vendimin gjyqësor, për kujdestarin e zgjedhur nga personi me aftësi të kufizuara;
c) Raportin mjeko-ligjor, që vërteton se kujdestari është i aftë, fizikisht dhe mendërisht.
21. Personat me aftësi të kufizuara, të cilët ndjekin shkollën e mesme apo shkollën e lartë, me apo pa shkëputje nga puna, përveç dokumentacionit të përcaktuar në pikën 19, duhet të paraqesin edhe dokumentet e mëposhtme:
a) Vërtetimin e nënshkruar nga titullari dhe sekretari i shkollës, ku të shënohen:
i) Emri i personit që ndjek shkollën;
ii) Lloji i arsimit që ndjek, ku përcaktohet, nëse është cikël shkollor, normal ose i përsëritur;
iii) Vitin shkollor.
b) Vërtetimin e nënshkruar nga titullari dhe sekretari i shkollës për frekuentimin e shkollës nga personi përfitues (çdo tre muaj).
c) Kopjen e noterizuar të dëftesës shkollore të çdo viti dhe kopjen e noterizuar të diplomës në mbarim të shkollës së mesme apo të lartë, si dhe kopje të dëshmive të kurseve kualifikimit.
ç) Vërtetimin se ka shlyer detyrimet për çdo sezon, për shkollën e lartë, pa shkëputje nga puna.
22. Personat me aftësi të kufizuara, të cilët vazhdojnë studimet pasuniversitare, përveç dokumentacionit të përcaktuar në pikën 19, duhet të paraqesin edhe dokumentet e mëposhtme:
a) Vërtetimin nga institucioni ku vazhdon studimet pasuniversitare, në të cilin të jenë përcaktuar emri i personit, lloji i studimit dhe kohëzgjatja.
b) Vërtetimin nga titullari i institucionit, për frekuentimin e studimeve. Kur studimet zgjasin me shumë se 6 muaj, vërtetimi duhet të paraqitet një herë në tre muaj.
c) Kopjen e noterizuar të diplomës apo të dëshmisë së përfundimit të studimeve pasuniversitare ose të mbrojtjes së gradës shkencore.
23. Personat me aftësi të kufizuara, ditën e komisionimit, i dorëzojnë KMCAP-it certitfikatën në fotografi dhe epikrizën përcjellëse ose fletëdrejtimin për në këto komisione.
24. Administratori shoqëror i bashkisë/komunës, çdo muaj, dërgon, me procesverbal, pranë mjekut të drejtorisë rajonale të Shërbimit Social Shtetëror, listën e personave, që do të paraqiten a riparaqiten pranë KMCAP-it, së bashku me dokumentacionin përkatës dhe njofton personat për datën e paraqitjes pranë këtyre komisioneve. Mjeku verifikon nëse dosjet e paraqitura janë të plotësuara me dokumentacionin përkatës dhe, më pas, i përcjell ato në KMCAP.
25. Drejtoritë rajonale të sigurimeve shoqërore, në përfundim të vlerësimit të aftësisë së kufizuar, për personat aplikues, nga KMCAP-i dërgojnë në drejtoritë rajonale të Shërbimit Social Shtetëror listat e personave të deklaruar me aftësi të kufizuara, sipas pikave 1 e 2 të këtij vendimi, si dhe një kopje të vendimit të KMCAP-it për çdo person. Mjeku rajonal i Shërbimit Social Shtetëror harton regjistrin e personave me aftësi të kufizuara, sipas pikave 1 e 2 të vendimit, të vlerësuar nga KMCAP-i dhe dërgon, në çdo bashki/komunë, listën e personave dhe vendimin e KMCAP-it për secilin person.
IV. Dispozita të përgjithshme
26. Efektet financiare, që rrjedhin nga zbatimi i këtij vendimi, të përballohen nga buxheti i vitit 2006, miratuar për Ministrinë e Punës, Çështjeve Sociale dhe Shanseve të Barabarta.
27. Ngarkohet Ministri i Punës, Çështjeve Sociale dhe Shanseve të Barabarta të nxjerrë udhëzime, në zbatim të këtij vendimi.
28. Ngarkohen Ministria e Punës, Çështjeve Sociale dhe Shanseve të Barabarta, Ministria e Shëndetësisë, Shërbimi Social Shtetëror, Instituti i Sigurimeve Shoqërore dhe njësitë e qeverisjes vendore (bashki/komuna) për zbatimin e këtij vendimi.
29. Vendimi nr.786, datë 26.11.2003 i Këshillit të Ministrave “Për komisionimin dhe pagesën e personave me aftësi të kufizuara”, i ndryshuar, shfuqizohet.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 shtator 2006.

Kryeministri
Sali Berisha



VENDIM
Nr.619, datë 7.9.2006

PëR DISA NDRYSHIME Në VENDIMIN NR.31, DATë 20.1.2001 të KëSHILLIT të MINISTRAVE “Për PëRFITIMET NGA STATUSI I INVALIDIT, PARAPLEGJIK DHE TETRAPLEGJIK”, të NDRYSHUAR

Në mbështetje të nenit 100 të Kushtetutës, të nenit 15 të ligjit nr.8626, datë 22.6.2000 “Statusi i invalidit, paraplegjik dhe tetraplegjik”, të ndryshuar, dhe të nenit 12 të ligjit nr.9464, datë 28.12.2005 “Për Buxhetin e Shtetit të vitit 2006”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

VENDOSI:

1. Në vendimin nr.31, datë 20.1.2001 të Këshillit të Ministrave, të ndryshuar, të bëhen këto ndryshime:
a) Paragrafi i parë i pikës 1, ndryshohet, si më poshtë vijon:
“Komisioni Mjekësor i Caktimit të Aftësisë për Punë (KMCAP) në rreth shqyrton të gjitha kërkesat e paraqitura nga personat e bërë paraplegjikë apo tetraplegjikë, për shkaqe që lidhen me punësimin, të cilët përfitojnë nga ligji nr.8626, datë 22.6.2000.”.
b) Paragrafi i parë i pikës 4, ndryshohet, si më poshtë vijon:
 “Masa e pagesës për invalidët, paraplegjikë dhe tetraplegjikë, që janë bërë të tillë për shkaqe që lidhen me punësimin, është 6 800 (gjashtë mijë e tetëqind) lekë në muaj dhe indeksohet me rritjen e pagës minimale në shkallë vendi. Kjo pagesë përfitohet pavarësisht nga mosha dhe të ardhurat, që ata përfitojnë nga shteti. Të njëjtën pagesë përfiton edhe kujdestari i invalidit, paraplegjik dhe tetraplegjik, i caktuar në përputhje me pikën 1 të këtij vendimi.”.
2. Efektet financiare, që rrjedhin nga zbatimi i këtij vendimi, të përballohen nga buxheti i miratuar për pagesën e paaftësisë, për vitin 2006, për Ministrinë e Punës, Çështjeve Sociale dhe Shanseve të Barabarta.
3. Ngarkohen Ministria e Punës, Çështjeve Sociale dhe Shanseve të Barabarta, Ministria e Shëndetësisë, Shërbimi Social Shtetëror, Instituti i Sigurimeve Shoqërore dhe njësitë e qeverisjes vendore (bashki/komuna) për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 shtator 2006.

Kryeministri
Sali Berisha



Udhëzim
Nr.5, datë 7.9.2006

PËR MIRATIMIN E KOSTOS MESATARE TË NDËRTIMIT TË BANESAVE, NGA ENTI KOMBËTAR I BANESAVE, DHE Të KOEFICIENTIT “K“ PËR VITIN 2006

Në mbështetje të nenit 100 të Kushtetutës dhe të pikës 2 nenit 14 të ligjit nr.9416, datë 20.5.2005 “Për procedurat e privatizimit të banesave, të ndërtuara ose të blera me fonde shtetërore nga Enti Kombëtar i Banesave”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

UDHëZON:

1. Kostoja mesatare e ndërtimit të banesave, nga Enti Kombëtar i Banesave, në shkallë republike, për vitin 2006, të jetë 29 220 (njëzet e nëntë mijë e dyqind e njëzet) lekë/m2 për sipërfaqe shfrytëzimi.
2. Kostoja mesatare e ndërtimit dhe vlera mesatare e apartamenteve në tregun e lirë të banesave, sipas qyteteve, për vitin 2006, të jetë sipas tabelave nr.1 e nr.2, që i bashkëlidhen këtij udhëzimi.
3. Vlera e koeficientit “K” të jetë sipas tabelës nr.3, që i bashkëlidhet këtij udhëzimi.
4. Ngarkohen Ministria e Punëve Publike, Transportit dhe Telekomunikacionit dhe Enti Kombëtar i Banesave për zbatim e këtij udhëzimi.
Ky udhëzim hyn në fuqi pas botimit në  Fletoren Zyrtare.

Kryeministri
Sali Berisha
Kosto mesatare e ndërtimit për vitin 2006

Tabela nr.1
	Nr
	Qyteti
	Çmimi për  njësi (mesatare arih.)

	
	
	Sip.shfrytëzimi
	Sip.ndërtimi

	
	
	Lek/m2
	Lek/m2

	1
	Bajram Curri
	31.877
	27.904

	2
	Berat
	28.732
	25.150

	3
	Burrel
	29.769
	26.058

	4
	Durrës
	30.823
	26.976

	5
	Elbasan
	27.548
	24.113

	6
	Erskeë
	28.590
	25.025

	7
	Fier
	28.948
	25.340

	8
	Gramsh
	28.244
	24.723

	9
	Gjirokastër
	30.009
	26.267

	10
	Korçë
	28.742
	25.158

	11
	Krujë
	28.376
	24.838

	12
	Kavajë
	28.484
	24.934

	13
	Kuçovë
	28.427
	24.883

	14
	Kukës
	31.262
	27.366

	15
	Laç
	28.353
	24.818

	16
	Lezhë
	30.252
	26.477

	17
	Librazdh
	28.227
	24.708

	18
	Lushnje
	29.299
	25.647

	19
	Prrenjas
	28.913
	25.309

	20
	Peqin
	28.421
	24.878

	21
	Peshkopi
	29.493
	25.816

	22
	Përmet
	28.745
	25.161

	23
	Pogradec
	28.303
	24.772

	24
	Pukë
	29.493
	25.816

	25
	Rrëshen
	28.462
	24.913

	26
	Çorovodë
	29.209
	25.568

	27
	Sarandë
	29.579
	25.892

	28
	Shkodër
	29.655
	25.957

	29
	Tepelenë
	28.796
	25.206

	30
	Tiranë
	28.860
	25.262

	31
	Vlorë
	31.174
	27.283

	Kosto mesatare
	29.220
	25.577















Të dhënat në tregun e lirë të apartamenteve

Tabela nr.2
	Nr
	Qyteti
	Kosto e shitjes lek/m2 sip.shfrytëz.për tregun e lirë

	1
	2
	3

	1
	Bajram Curri
	23 049

	2
	Ballsh
	32 076

	3
	Berat
	30 111

	4
	Bulqizë
	15 814

	5
	Burrel
	26 426

	6
	Cërrik
	32 623

	7
	Corovodë
	10 018

	8
	Delvinë
	25 019

	9
	Devoll
	35 876

	10
	Durrës
	57 829

	11
	Elbasan
	41 838

	12
	Ersekë
	22 594

	13
	Fier
	48 248

	14
	Fushë-Krujë
	30 970

	15
	Fushë-Arrëz
	6 777

	16
	Gjirokastër
	39 034

	17
	Gramsh
	30 723

	18
	Himarë
	50 279

	19
	Kavajë
	48 738

	20
	Këlcyrë
	16 862

	21
	Korçë
	46 170

	22
	Koplik
	36 775

	23
	Krujë
	32 324

	24
	Krumë
	30 276

	25
	Kuçovë
	23 134

	26
	Kukës
	27 851

	27
	Laç
	28 296

	28
	Leskovik
	21 230

	29
	Lezhë
	66 798 

	30
	Librazhd
	36 033

	31
	Lushnje
	40 190

	32
	Maliq
	29 617

	33
	Memaliaj
	10 899

	34
	Mamurras
	19 463

	35
	Patos
	31 307

	36
	Përmet
	22 551

	37
	Peqin
	34 979

	38
	Peshkopi
	25 399

	39
	Pogradec
	45 533

	40
	Poliçan
	10 474

	41
	Prrenjas
	34 350

	42
	Pukë
	12 973

	43
	Roskovec
	39 740

	44
	Rrëshen
	 31 078

	45
	Rubik
	33 306

	46
	Sarandë
	50 995

	47
	Shëngjin
	66 798

	48
	Shkodër
	45 763

	49
	Shijak
	35 166

	50
	Tepelenë
	18 360

	51
	Tiranë
	79 615

	52
	Vau i Dejës
	23 415

	53
	Vlorë
	48 156

	54
	Vorë
	46 725


Vlefta e Koeficientit “K”

Tabela nr.3
	Nr
	Qyteti
	Koeficienti korrigjues “K”

	1
	2
	3

	1
	Bajram Curri
	0 .7231

	2
	Ballsh
	1.000

	3
	Berat
	1.000

	4
	Bulqizë
	0.5362

	5
	Burrel
	0.8877

	6
	Cërrik
	1.000

	7
	Corovodë
	0.3430

	8
	Delvinë
	0.8458

	9
	Devoll
	1.000

	10
	Durrës
	1.000

	11
	Elbasan
	1.000

	12
	Ersekë
	0.7903

	13
	Fier
	1.000

	14
	Fushë-Krujë
	1.000

	15
	Fushë-Arrëz
	0.2298

	16
	Gjirokastër
	1.000

	17
	Gramsh
	1.000

	18
	Himarë
	1.000

	19
	Kavajë
	1.000

	20
	Këlcyrë
	0.5866

	21
	Korçë
	1.000

	22
	Koplik
	1.000

	23
	Krujë
	1.000

	24
	Krumë
	0.9685

	25
	Kuçovë
	0.8138

	26
	Kukës
	0.8909

	27
	Laç
	0.9980

	28
	Leskovik
	0.7366

	29
	Lezhë
	1.000

	30
	Librazhd
	1.000

	31
	Lushnje
	1.000

	32
	Maliq
	1.000

	33
	Memaliaj
	0.3785

	34
	Mamurras
	0.6865

	35
	Patos
	1.000

	36
	Përmet
	0.7845

	37
	Peqin
	1.000

	38
	Peshkopi
	0.8612

	39
	Pogradec
	1.000

	40
	Poliçan
	0.3724

	41
	Prrenjas
	1.000

	42
	Pukë
	0.4399

	43
	Roskovec
	1.000

	44
	Rrëshen
	1.000

	45
	Rubik
	1.000

	46
	Sarandë
	1.000

	47
	Shëngjin
	1.000

	48
	Shkodër
	1.000

	49
	Shijak
	1.000

	50
	Tepelenë
	0.6376

	51
	Tiranë
	1.000

	52
	Vau i Dejës
	0.7896

	53
	Vlorë
	1.000

	54
	Vorë
	1.000



Kërkesë

Shtetësja Hatixhe Gjyli, banuese në Durrës, kërkon shpalljen të zhdukur të shtetasit Shpëtim Gjyli, i datëlindjes 25.2.1956.

